钦定古今图书集成/明伦汇编/闺媛典/第194卷 > 计士元妾赵氏
## 钦定古今图书集成/明伦汇编/闺媛典/第194卷 > 计士元妾赵氏

按《饶州府志》：“赵氏，兵部尚书郎计士元妾。元妻江氏，
以艰于子，劝纳，赵遇之有恩，赵事江益谨。越五年，士
元没于官，榇归，涉杨子江，遇烈风，二孀抱棺大哭，邻
樯皆倾，独其舟无恙。抵家，立侄鲸为嗣，妻妾相依若
形影。或以赵年少，讽再适，赵愤激，夺刀自破其面，欲
死，江力止之，遂共经营舅封及夫葬事，家益落。纺绩”
自赡，备尝艰难，苦守四十馀年。有司旌表。